**ԱՐՁԱՆԱԳՐՈՒԹՅՈՒՆ N 04/03.8/20122-2019**

**ՀՅՈՒՍԻՍ-ՀԱՐԱՎ ՃԱՆԱՊԱՐՀԱՅԻՆ ՄԻՋԱՆՑՔԻ, ՔԱՂԱՔԱՅԻՆ ԿԱՅՈՒՆ ԶԱՐԳԱՑՄԱՆ ՆԵՐԴՐՈՒՄԱՅԻՆ ԵՎ ՀՅՈՒՍԻ­ՍԱՅԻՆ ՄԻՋԱՆՑՔԻ ԱՐԴԻԱԿԱՆԱՑՄԱՆ ԾՐԱԳՐԵՐԻ ԿԱՌԱՎԱՐՄԱՆ ԽՈՐՀՐԴԻ ՆԻՍՏԻ**

-----------------------------------------------------------------------------------------------------------------

**քաղ. Երևան**

|  |  |
| --- | --- |
| **Խորհրդի անդամներ՝** |  |
|  |  |
| Տ.Խաչատրյան | ՀՀ տնտեսական զարգացման և ներդրումների նախարար |
|  |  |
| Ա. Զեյնալյան | ՀՀ արդարադատության նախարար |
|  |  |
| Գ. Բաղրամյան | ՀՀ էներգետիկ ենթակառուցվածքների և բնական պաշարների նախարարի պաշտոնակատար |
|  |  |
| Հ. Արշակյան | ՀՀ տրանսպորտի, կապի և տեղեկատվական տեխնոլոգիաների նախարար |
|  |  |
| Բ.Բադալյան | ՀՀ տրանսպորտի, կապի և տեղեկատվական տեխնոլոգիաների նախարարի տեղակալ |
|  |  |
| Ս. Պապիկյան | ՀՀ տարածքային կառավարման և զարգացման նախարար |
|  |  |
| Ն. Երիցյան | ՀՀ կենտրոնական բանկի նախագահի տեղակալ (համաձայնությամբ) |
|  |  |
| Հ. Սարգսյան | Երևանի քաղաքապետի առաջին տեղակալ (համաձայնությամբ, Քաղաքային կայուն զարգացման ներդրումային ծրագրի շրջանակներում) |
|  |  |
| Հ. Սարգսյան | Երևանի քաղաքապետի տեղակալ (համաձայնությամբ, Քաղաքային կայուն զարգացման ներդրումային ծրագրի շրջանակներում) |
|  |  |
| Ս. Պետրոսյան | Անշարժ գույքի կադաստրի կոմիտեի ղեկավար |
|  |  |
| Ն. Մարտիրոսյան | «Երևանի կառուցապատման ներդրումային ծրագրերի իրականացման գրասենյակ» համայնքային ոչ առևտրային կազմակերպության տնօրենի տեղակալ - ծրագրի ղեկավար (համաձայնությամբ) |
|  |  |
| Ք. Ղալեչյան | «Տրանսպորտային ծրագրերի իրականացման կազմակերպություն» պետական ոչ առևտրային կազմակերպության գլխավոր տնօրենի պաշտոնակատար (համաձայնությամբ) |

Կառավարման խորհրդի (այսուհետ` Խորհուրդ) նիստն իրականացվել է 01.04.2019թ. գրավոր ընթացակարգով: ՀՀ փոխվարչապետ, կառավարման խորհրդի նախագահ Տ. Ավինյանի 01.04.2019թ. թիվ 04/03.8/15106-2019 գրությամբ Խորհրդի անդամներին ուղարկվել են օրակարգը և կից նյութերը՝ Խորհրդի անդամներին առաջարկվելով իրականացնել գրավոր քվեարկություն:

Խորհրդի անդամների կողմից oրակարգի վերաբերյալ առարկություններ կամ առաջարկություններ չեն ստացվել, ուստի օրակարգը համարվել է հաստատված: Օրակարգում առկա հարցերի վերաբերյալ Խորհրդի անդամները հայտնել են հետևյալ գրավոր մեկնաբանությունները և դիրքորոշումները.

1. **Հյուսիս-հարավ ճանապահային միջանցքի ներդրումային ծրագրի-Տրանշ 4, Քաջարան-Ագարակ ճանապարհահատվածի` Ագարակից մինչև թունելի ելք 32 կմ ճանապարհի, ինչպես նաև թունելի մուտքից մինչև Քաջարան մոտ 7 կմ ճանապարհի և 6 կմ թունելի և իջատեղերի ճանապարհների նախագծման մրցույթի արդյունքների հաստատում:**

--------------------------------------------------------------------------------------------------------------------------

Հարցի վերաբերյալ ՀՀ ԱԳ կադաստրի կոմիտեի ղեկավար Ս. Պետրոսյանը հայտնել է, որ նախատեսվող աշխատանքների կատարման վերաբերյալ ներկայացված տեղեկատվությունները ամբողջական չեն և չեն պարունակում նախընտրելի տեղադիրքերի հատվածների ընտրության համար օգտագործվող չափորոշիչներ կամ կապակցման կոորդինատային տվյալներ, ինչը հնարավորություն չի տալիս գործող կադաստրային քարտեզների հիման վրա հստակ իրականացնելու անհրաժեշտ վերլուծական աշխատանքներ: Միաժամանակ, նշել է հողամասերի օտարման և տարաբնակեցման հարցը «Հանրության գերակա շահերի ապահովման նպատակով սեփականության օտարման մասին» ՀՀ օրենքի պահանջներով կարգավորելու մասին։

Հարցի վերաբերյալ ՀՀ տնտեսական զարգացման և ներդրումների նախարար Տ. Խաչատրյանը հայտնել է, որ հարավային հատվածում իրականացվելիք նոր նախագծերը պետք է հիմնվեն իրագործելիության արդիական նախնական ուսումնասիրության (prefeasibility study) արդյունքների վրա:

**Քվեարկության արդյունքներով Խորհուրդը որոշեց՝**

1) հաստատել Հյուսիս-հարավ ճանապահային միջանցքի ներդրումային ծրագրի-Տրանշ 4, Ագարակից մինչև թունելի ելքի մոտ 32 կմ ճանապարհի համար մանրամասն նախագծի, Հողերի օտարման և տարաբնակեցման ծրագրի նախապատրաստման և Հեղինակային հսկողության իրականացման, ինչպես նաև Թունելի մուտքից մինչև Քաջարան մոտ 7 կմ ճանապարհի և 6 կմ թունելի և իջատեղերի ճանապարհների մանրամասն նախագծի, Հողերի օտարման և տարաբնա-կեցման ծրագրի նախապատրաստման (Տրանշ 4) նպատակով»  կազմակերպված խորհրդատվական ծառայությունների ձեռքբերման մրցույթի արդյունքները և կնքվող պայմանագրերը.

2) Հանձնարարել «Տրանսպորտային ծրագրերի իրականացման կազմակերպություն» ՊՈԱԿ-ի գլխավոր տնօրենի ժամանակավոր պաշտոնակատար Ք.Ղալեչյանին`

ա/ «Այ Առ Դի Ինջենիրինգ (Իտալիա) և Ջի Փի Ինջեներիա (Իտալիա)» համատեղ գործող ընկերության հետ կնքել մանրամասն նախագծման և հեղինակային հսկողության իրականացման պայմանագրերը:

բ/ ՀՀ ԱԳ կադաստրի կոմիտեի ղեկավար Ս. Պետրոսյանի և ՀՀ տնտեսական զարգացման և ներդրումների նախարար Տ. Խաչատրյանի կողմից բարձրացված հարցերի և դիտարկումների վերաբերյալ ներկայացնել համապատասխան պարզաբանումներ:

1. **Տրանշ 3 Լանջիկ-Գյումրի (կմ 90+200 – կմ 117+670) վերակառուցվող ճանապարհահատվածի նախագծում ծրագծի փոփոխություն կատարելու և հեղինակային հսկողություն սահմանելու վերաբերյալ**

-------------------------------------------------------------------------------------------------------------------------

Խորհրդի անդամների կողմից դիտողություններ և առաջարկություններ չեն ներկայացվել:

**Քվեարկության արդյունքներով Խորհուրդը որոշեց՝**

1) Համաձայնություն տալ ՀՀ տրանսպորտի, կապի և տեղեկատվական տեխնոլոգիաների նախարարությանը Լանջիկ-Գյումրի ճանապարհատվածի նախագծի հեղինակ «Էջիս Ինթերնեյշնլ» ընկերությունից հեղինակային հսկողության, ներառյալ նախագծային փոփոխությունների իրականացման աշխատանքների ձեռք բերելու գործընթացի իրականացմանը` «Գնումների մասին» ՀՀ օրենքով սահմանված կարգով։

2) Հանձնարարել ՀՀ տրանսպորտի, կապի և տեղեկատվական տեխնոլոգիաների նախարար Հ. Արշակյանին և «Տրանսպորտային ծրագրերի իրականացման կազմակեր-պություն» ՊՈԱԿ-ի գլխավոր տնօրենի ժամանակավոր պաշտոնակատար Ք. Ղալեչյանին՝

ա. «Էջիս Ինթերնեյշնլ» ընկերության հետ կնքել հեղինակային հսկողության պայմանագիր՝ չգերազանցելով շինարարության մնացորդային արժեքի 0.6 տոկոսը,

բ. նախագծի ազդեցության գոտում գտնվող հողերի օտարման և տարաբնակեցման գործընթացի իրականացման համար պահանջվող ծառայությունների (չափագրման, անշարժ գույքի գնահատման և այլն) ձեռքբերման համար իրականացնել մրցութային գործընթաց և արդյունքները ներկայացնել Կառավարման խորհրդի հաստատմանը:

1. **Տրանշ 2 Աշտարակ-Թալին ճանապարհահատվածի վրա տեղակայված հացորդակցուղիների (էլեկտրական օդային գծեր, խմելու ջրատարեր, կապի մալուխներ և գազատարեր) տեղափոխման և հեղինակային հսկողության ծառայություններ ձեռք բերելու վերաբերյալ**

-------------------------------------------------------------------------------------------------------------------------

Խորհրդի անդամների կողմից դիտողություններ և առաջարկություններ չեն ներկայացվել:

**Քվեարկության արդյունքներով Խորհուրդը որոշեց՝**

1) Հանձնարարել «Տրանսպորտային ծրագրերի իրականացման կազմակերպություն» ՊՈԱԿ-ի գլխավոր տնօրենի ժամանակավոր պաշտոնակատար Ք. Ղալեչյանին՝ միակողմանի լուծելու «Խոյանք» ՍՊԸ-ի հետ կնքված պայմանագիրը, պայմանագրով և գնումների մասին ՀՀ օրենսդրությամբ սահմանված պատասխանատվության կիրառմամբ.

2) Համաձայնություն տալ ՀՀ տրանսպորտի, կապի և տեղեկատվական տեխնոլոգիաների նախարարությանը Աշտարակ-Թալին ճանապարհահատվածի վրա տեղակայված հաղորդակցուղիների (էլեկտրական օդային գծեր, խմելու ջրատարեր, կապի մալուխներ և գազատարեր) տեղափոխման նախագծային փաստաթղթերի հեղինակ ընկերությունից նույն նախագծերի փոփոխությունների իրականացման աշխատանքների և շինարարության նկատմամբ հեղինակային հսկողության ծառայություններ ձեռք բերելուն.

3) Հանձնարարել ՀՀ տրանսպորտի, կապի և տեղեկատվական տեխնոլոգիաների նախարար Ա. Հակոբյանին և «Տրանսպորտային ծրագրերի իրականացման կազմակերպություն» ՊՈԱԿ-ի գլխավոր տնօրենի ժամանակավոր պաշտոնակատար Ք.Ղալեչյանին՝ «Էջիս Ինթերնեյշնլ» ընկերության հետ կնքել հեղինակային հսկողության պայմանագիր՝ չգերազանցելով շինարարության արժեքի 0.6 տոկոսը.

4) Ծառայությունների ձեռքբերման ծախսերը կատարել Տրանշ 2-ի համաֆինանսավորման միջոցների հաշվին:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՓՈԽՎԱՐՉԱՊԵՏ

ՏԻԳՐԱՆ ԱՎԻՆՅԱՆ

